BestJobs a introdus în premieră CV-ul în format video.
Peste 65% din angajaţi spun că e greu să găseşti un nou loc de muncă în această perioadă. BestJobs a introdus în premieră CV-ul în format video. Candidații spun că un CV video poate fi un plus când își caută un job.
E greu să îți mai schimbi job-ul în această perioadă, asta spun 65% dintre angajații de la noi. În era Work From Home trebuie să reușești să te diferențiezi pe piața muncii. Pentru a ușura procesul de angajare BestJobs a introdus în premieră CV-ul în format video în care poți vorbi liber despre experiența ta. Ana Visian, marketing manager la BestJobs oferă câteva sfaturi despre cum să convingi video că meriți un job mai bun.Ana Visian, marketing manager BestJobs: "Ar trebui să fie scurt, noi l-am definit la 60 de secunde. Să ai un outfit potrivit, ca şi când până la urmă ai merge la interviu şi te reprezintă modul în care te îmbraci. Dacă nu ai foarte multă experienţă, poţi să povesteşti despre educaţia ta. Să îţi ţii videoprezentarea în limba respectivă. E un plus şi o diferenţiere chiar foarte mare."Criza COVID-19 a schimbat abilitățile pe care un angajator le caută în CV. E important să arăți că te poți mobiliza să lucrezi de acasă, că ești productiv și flexibil. Un studiu al BestJobs spune că 33% dintre candidați au un plan să își îmbunătățească CV-ul în ziua următoare.Alina Popescu, specialist în recrutare HR Mercer: "Modul în care se uită acum la CV, foarte multe companii folosesc inteligenţa artificială, deci asta înseamnă că vor caută cuvintele cheie în CV-uri pentru a identifica candidaţii potriviţi. Or să se uite pe cuvintele cheie însemnând din zona tehnică, dacă trebuie să ştii Java, se vor uita că apare Java în CV. Dacă nu apare Java, nu or să te selecteze."În octombrie, companiile au înregistrat cu 73% mai multe aplicări la joburi comparativ cu aceeași lună a anului trecut, spun datele BestJobs. În topul căutărilor de job-uri sunt pozițiile din domenii precum contabilitate, transporturi și resurse umane, cu aproximativ 70.000 de căutări în total.